ประกาศกรมการขนส่งทางบกประกาศกรมการขนส่งทางบกเรื่องตัวอักษร ภาพ หรือเครื่องหมายที่ตัวถังรถที่ใช้ในการขนส่งผู้โดยสารและรถที่ใช้ในการขนส่งสัตว์หรือสิ่งของพ.ศ. ๒๕๕๕ ตามที่กรมการขนส่งทางบกได้มีประกาศกำหนดหลักเกณฑ์และวิธีการให้ความเห็นชอบตัวอักษรภาพ หรือเครื่องหมายเพื่อการโฆษณาที่ตัวถังรถที่ใช้ในการขนส่งผู้โดยสารประจำทางและไม่ประจำทางลงวันที่ ๙ มีนาคม ๒๕๔๘และประกาศกำหนดหลักเกณฑ์การให้ความเห็นชอบรูปภาพที่ปรากฏบนตัวถังรถโดยสารไม่ประจำทางลงวันที่ ๑ พฤษภาคม ๒๕๔๙ และที่แก้ไขเพิ่มเติม ไว้แล้ว นั้นเพื่อให้การกำหนดตัวอักษร ภาพ หรือเครื่องหมายอื่นใดที่ด้านข้างด้านหน้าและด้านท้ายของตัวถังรถ เป็นไปอย่างเรียบร้อย เหมาะสมสำหรับรถแต่ละประเภทสมควรปรับปรุงประกาศดังกล่าวเสียใหม่ อาศัยอำนาจตามความในข้อ ๑ (๒) (จ) ข้อ ๑๐ (๒)(ค) และข้อ ๑๕ (๒) (ฉ) แห่งกฎกระทรวง ฉบับที่ ๙ (พ.ศ. ๒๕๒๔) ออกตามความในพระราชบัญญัติการขนส่งทางบกพ.ศ. ๒๕๒๒ ซึ่งแก้ไขเพิ่มเติมโดยกฎกระทรวง ฉบับที่ ๖๐ (พ.ศ. ๒๕๕๒)ออกตามความในพระราชบัญญัติการขนส่งทางบก พ.ศ. ๒๕๒๒อธิบดีกรมการขนส่งทางบกจึงออกประกาศไว้ ดังต่อไปนี้ข้อ ๑ ให้ยกเลิก(๑) ประกาศกรมการขนส่งทางบก เรื่อง หลักเกณฑ์และวิธีการให้ความเห็นชอบตัวอักษรภาพหรือเครื่องหมายเพื่อการโฆษณาที่ตัวถังรถที่ใช้ในการขนส่งผู้โดยสารประจำทางและไม่ประจำทางลงวันที่ ๙ มีนาคม พ.ศ. ๒๕๔๘(๒) ประกาศกรมการขนส่งทางบก เรื่องหลักเกณฑ์การให้ความเห็นชอบรูปภาพที่ปรากฏบนตัวถังรถโดยสารไม่ประจำทาง ลงวันที่ ๑พฤษภาคม พ.ศ. ๒๕๔๙(๓) ประกาศกรมการขนส่งทางบก เรื่องหลักเกณฑ์การให้ความเห็นชอบรูปภาพที่ปรากฏบนตัวถังรถโดยสารไม่ประจำทาง (ฉบับที่ ๒)ลงวันที่ ๖ มิถุนายน พ.ศ. ๒๕๔๙(๔) ประกาศกรมการขนส่งทางบก เรื่องหลักเกณฑ์การให้ความเห็นชอบรูปภาพที่ปรากฏบนตัวถังรถโดยสารไม่ประจำทาง (ฉบับที่ ๓)ลงวันที่ ๕ เมษายน พ.ศ. ๒๕๕๐(๕) ประกาศกรมการขนส่งทางบก เรื่อง ห้ามทำรูปภาพหรือเครื่องหมายใด ๆบนตัวถังรถบรรทุกและรถโดยสารส่วนบุคคล ลงวันที่ ๑๑ พฤษภาคม พ.ศ. ๒๕๕๐(๖) ประกาศกรมการขนส่งทางบก เรื่อง ห้ามทำรูปภาพหรือเครื่องหมายใด ๆ บนตัวถังรถบรรทุกและรถโดยสารส่วนบุคคล(ฉบับที่ ๒) ลงวันที่ ๑๗ กรกฎาคม พ.ศ. ๒๕๕๐ข้อ ๒ ในประกาศนี้(๑) รูปภาพประจำรถ หมายความว่าตัวอักษร ภาพ หรือเครื่องหมายอื่นใดที่ตัวถังรถที่มิได้มุ่งหมายเพื่อใช้ในการเผยแพร่ข้อมูลสินค้าหรือบริการ(๒) รูปภาพเพื่อการโฆษณา หมายความว่าตัวอักษร ภาพ หรือเครื่องหมายอื่นใด ที่นำมาติดกับตัวถังรถเป็นการชั่วคราวโดยมุ่งหมายเพื่อใช้ในการเผยแพร่ข้อมูลสินค้าหรือบริการหมวด ๑บททั่วไป ข้อ ๓ ประเภทและลักษณะของรถที่ให้มีรูปภาพประจำรถหรือรูปภาพเพื่อการโฆษณารวมทั้งตำแหน่ง ขนาด และเงื่อนไขของการมีรูปภาพประจำรถหรือรูปภาพเพื่อการโฆษณาให้เป็นไปตามที่กำหนดไว้ในประกาศนี้ข้อ ๔ รูปภาพประจำรถหรือรูปภาพเพื่อการโฆษณาต้องไม่มีลักษณะดังต่อไปนี้(๑) กระทบต่อความสัมพันธ์ระหว่างประเทศ เช่นรูปภาพล้อเลียนผู้นำต่างประเทศ หรือข้อความที่ส่อไปในทางดูหมิ่นดูถูกประชาชนของประเทศอื่น เป็นต้น(๒)กระทบต่อความมั่นคงของรัฐและเกียรติภูมิของประเทศไทยหรือขัดต่อแนวนโยบายแห่งรัฐ เช่นรูปภาพหรือข้อความที่สนับสนุนให้ล้มล้างการปกครองระบอบประชาธิปไตย เป็นต้น(๓) ขัดต่อกฎหมายอื่น เช่น รูปภาพหรือเครื่องหมายของเครื่องดื่มที่มีแอลกอฮอล์เป็นต้น(๔) ขัดต่อความสงบเรียบร้อย ศีลธรรม หรือวัฒนธรรมอันดีของประชาชนเช่น รูปภาพหรือข้อความที่ส่อไปในทางลามก อนาจาร เป็นต้น(๕) ขัดต่อลัทธิหรือความเชื่อทางศาสนาหรืออาจเป็นประเด็นข้อขัดแย้งทางศาสนา เช่น รูปภาพหรือข้อความล้อเลียนศาสดาหรือผู้นำทางศาสนาเป็นต้น(๖) ก่อให้เกิดอันตรายหรือก่อให้เกิดความไม่ปลอดภัยแก่ผู้ใช้รถใช้ถนนเช่น รูปภาพหรือข้อความที่เป็นสีสะท้อนแสง เป็นต้น(๗) ละเมิดหรือทำให้เกิดความเสียหายแก่ผู้อื่น เช่นรูปภาพหรือข้อความดูหมิ่นหรือหมิ่นประมาทผู้อื่น เป็นต้น(๘) มีข้อความหรือถ้อยคำที่ไม่เหมาะสม เช่น ถ้อยคำหยาบคาย คำผวนคำแสลงที่สื่อความหมายในทางลามก อนาจาร เป็นต้นข้อ ๕ รูปภาพประจำรถหรือรูปภาพเพื่อการโฆษณาต้องไม่ปิดทับเครื่องหมายของผู้ได้รับใบอนุญาตประกอบการขนส่งเครื่องหมายที่ต้องให้ปรากฏประจำรถ หมายเลขเส้นทาง ชื่อเส้นทาง โคมไฟหรือข้อความอื่นที่กฎหมายกำหนด เช่น ข้อความเกี่ยวกับการใช้ประตูฉุกเฉินทางออกฉุกเฉิน และต้องไม่ส่งผลกระทบต่อการทำงานของอุปกรณ์ต่าง ๆ ของรถ เช่นประตูฉุกเฉิน ประตูอัตโนมัติ จนเป็นเหตุให้ไม่สามารถใช้งานได้ตามปกติหมวด ๒รูปภาพประจำรถ ข้อ ๖ รถที่ใช้ในการขนส่งผู้โดยสารในประเภทการขนส่งไม่ประจำทางให้มีรูปภาพประจำรถได้แต่เฉพาะในตำแหน่งด้านข้างภายนอกตัวถังรถโดยไม่รวมถึงส่วนของตัวถังที่เป็นกระจกหรือบานหน้าต่างข้อ ๗ ผู้ได้รับใบอนุญาตประกอบการขนส่งไม่ประจำทางด้วยรถที่ใช้ในการขนส่งผู้โดยสารที่ประสงค์จะมีรูปภาพประจำรถให้ยื่นขออนุญาตพร้อมด้วยหลักฐาน ดังต่อไปนี้(๑) กรณีที่มีรูปภาพประจำรถที่ตัวถังรถแล้วให้ยื่นขออนุญาตพร้อมด้วยภาพถ่ายที่เป็นภาพสี บริเวณด้านข้าง ด้านหน้าและด้านท้ายของตัวถังรถนั้น(๒) กรณีที่ยังไม่มีรูปภาพประจำรถที่ตัวถังรถ ให้ยื่นขออนุญาตพร้อมด้วยแบบตำแหน่ง และลักษณะของรูปภาพประจำรถที่จะกำหนดให้มีขึ้นข้อ ๘ การยื่นขออนุญาตมีรูปภาพประจำรถ ให้ยื่น ณสถานที่ ดังต่อไปนี้(๑)ผู้ได้รับใบอนุญาตประกอบการขนส่งที่มีภูมิลำเนาในเขตกรุงเทพมหานคร ให้ยื่น ณสำนักการขนส่งผู้โดยสาร กรมการขนส่งทางบก(๒)ผู้ได้รับใบอนุญาตประกอบการขนส่งที่มีภูมิลำเนาในเขตจังหวัดอื่นนอกจากกรุงเทพมหานครให้ยื่น ณ สำนักงานขนส่งจังหวัดที่ออกใบอนุญาตข้อ ๙ เมื่อได้รับคำขออนุญาตแล้วให้ทำการตรวจสอบหลักฐานตามข้อ ๗และนำเสนอคณะอนุกรรมการพิจารณากำหนดและปรับปรุงเงื่อนไขในใบอนุญาตประกอบการขนส่งไม่ประจำทางด้วยรถที่ใช้ในการขนส่งผู้โดยสารซึ่งมีท้องที่ทำการขนส่งภายในเขตกรุงเทพมหานครและระหว่างจังหวัด เป็นผู้พิจารณาอนุญาตข้อ ๑๐ รถที่ใช้ในการขนส่งผู้โดยสารในประเภทการขนส่งส่วนบุคคลรถที่ใช้ในการขนส่งสัตว์หรือสิ่งของในประเภทการขนส่งไม่ประจำทางและในประเภทการขนส่งส่วนบุคคลและรถที่ใช้ในการขนส่งสัตว์หรือสิ่งของที่ใช้ในการประกอบการขนส่งระหว่างประเทศในประเภทการขนส่งไม่ประจำทางและในประเภทการขนส่งส่วนบุคคลอาจจัดให้มีรูปภาพประจำรถในตำแหน่งที่เหมาะสมตามสมควร แต่รูปภาพประจำรถนั้นจะต้องไม่มีลักษณะตามที่กำหนดไว้ในข้อ๔ และข้อ ๕ ของประกาศนี้หมวด ๓รูปภาพเพื่อการโฆษณา ข้อ ๑๑ รถที่ใช้ในการขนส่งผู้โดยสารในประเภทการขนส่งประจำทางในเขตกรุงเทพมหานครหรือในเขตจังหวัดอื่นนอกจากกรุงเทพมหานครและรถที่ใช้ในการขนส่งผู้โดยสารในประเภทการขนส่งไม่ประจำทางให้มีรูปภาพเพื่อการโฆษณาได้ในตำแหน่งและขนาด ดังต่อไปนี้(๑) ด้านข้างภายนอกตัวถังรถให้มีขนาดไม่เกินความยาวและความสูงของตัวถังรถเว้นแต่ส่วนของตัวถังที่เป็นกระจกหรือบานหน้าต่างให้มีขนาดความสูงไม่เกิน ๓๐เซนติเมตร เมื่อวัดจากส่วนของตัวถังที่เป็นกระจกหรือบานหน้าต่างด้านล่างขึ้นไปในกรณีที่รถมีส่วนของตัวถังที่เป็นกระจกหรือบานหน้าต่างทั้งด้านบนและด้านล่างของตัวถังรถให้มีรูปภาพเพื่อการโฆษณาได้แต่เฉพาะส่วนของตัวถังที่เป็นกระจกหรือบานหน้าต่างที่อยู่ด้านล่างของตัวถังรถเท่านั้นและต้องมีขนาดตามที่กำหนดไว้ในวรรคหนึ่ง(๒) ด้านข้างภายในตัวถังรถซึ่งไม่รวมถึงส่วนของตัวถังที่เป็นกระจกหรือบานหน้าต่างที่ทำด้วยวัสดุโปร่งแสงให้มีขนาดเหมาะสมตามสมควรข้อ ๑๒ รถที่ใช้ในการขนส่งผู้โดยสารในประเภทการขนส่งประจำทางระหว่างจังหวัดหรือระหว่างประเทศให้มีรูปภาพเพื่อการโฆษณาได้ในตำแหน่งด้านข้างภายในตัวถังรถซึ่งไม่รวมถึงส่วนของตัวถังที่เป็นกระจกหรือบานหน้าต่างที่ทำด้วยวัสดุโปร่งแสงโดยให้มีขนาดเหมาะสมตามสมควรข้อ ๑๓ ในกรณีรถตามข้อ๑๑ และข้อ ๑๒ เป็นรถที่ใช้ในการขนส่งผู้โดยสารมาตรฐาน ๒ (จ) ๓ (จ) หรือ ๓ (ฉ)ที่มีลักษณะเป็นรถตู้โดยสารให้มีรูปภาพเพื่อการโฆษณาได้ในตำแหน่งด้านข้างภายนอกตัวถังรถซึ่งไม่รวมถึงส่วนของตัวถังที่เป็นกระจกหรือบานหน้าต่างที่ทำด้วยวัสดุโปร่งแสง โดยให้มีขนาดไม่เกินความยาวและความสูงของตัวถังรถข้อ ๑๔ รถที่ใช้ในการขนส่งผู้โดยสารในประเภทการขนส่งประจำทางหรือไม่ประจำทางที่มิใช่เป็นรถมาตรฐาน๒ (จ) ๓ (จ) หรือ ๓ (ฉ) ที่มีลักษณะเป็นรถตู้โดยสารให้มีรูปภาพเพื่อการโฆษณาในตำแหน่งหรือขนาดที่แตกต่างไปจากที่กำหนดไว้ในหมวดนี้ได้แต่ต้องได้รับอนุญาตจากอธิบดีหรือคณะกรรมการที่อธิบดีมอบหมายก่อนจึงจะจัดให้มีได้ข้อ ๑๕ รูปภาพเพื่อการโฆษณาอาจจัดทำในลักษณะเป็นสติ๊กเกอร์แผ่นฟิล์มปรุ หรือวัสดุอื่นใดที่เหมาะสมกับการติดที่ตัวถังรถรูปภาพเพื่อการโฆษณาบริเวณส่วนของตัวถังที่เป็นกระจกหรือบานหน้าต่างที่ทำด้วยวัสดุโปร่งแสงต้องทำด้วยวัสดุโปร่งแสงซึ่งสามารถทำให้ผู้โดยสารภายในรถมองเห็นสภาพภายนอกรถได้ดีและบุคคลภายนอกรถสามารถมองเห็นสภาพภายในรถได้ด้วยการติดรูปภาพเพื่อการโฆษณาที่ตัวถังรถต้องติดให้แนบแน่นกับตัวถังรถอย่างเรียบร้อย โดยต้องไม่มีส่วนใดยื่นออกนอกตัวถังรถข้อ ๑๖ ผู้ได้รับใบอนุญาตประกอบการขนส่งประจำทางหรือไม่ประจำทางด้วยรถที่ใช้ในการขนส่งผู้โดยสารที่ประสงค์จะมีรูปภาพเพื่อการโฆษณาให้ยื่นขออนุญาตก่อนที่จะดำเนินการเป็นการล่วงหน้าไม่น้อยกว่า ๑๕ วันทำการพร้อมด้วยหลักฐาน ดังต่อไปนี้(๑) แบบ ตำแหน่ง ขนาด ลักษณะ และวัสดุของรูปภาพเพื่อการโฆษณา(๒) บัญชีรถที่จะมีรูปภาพเพื่อการโฆษณา ซึ่งระบุหมายเลขทะเบียนรถกรณีเป็นรถที่ใช้ในการขนส่งผู้โดยสารในประเภทการขนส่งประจำทางให้ระบุชื่อและหมายเลขเส้นทาง รวมทั้งหมายเลขประจำรถด้วย(๓) กำหนดวันเริ่มต้นและวันสิ้นสุดการมีรูปภาพเพื่อการโฆษณาการยื่นขออนุญาตตามวรรคหนึ่ง ให้ยื่นขอได้ครั้งละไม่เกิน ๑ ปีหากจะขยายระยะเวลาการมีรูปภาพเพื่อการโฆษณาออกไปจากที่ได้รับอนุญาตให้ยื่นขออนุญาตล่วงหน้าก่อนสิ้นกำหนดระยะเวลาอย่างน้อย ๓ วันทำการโดยขอขยายได้ครั้งละไม่เกิน ๑ ปีข้อ ๑๗ การยื่นขออนุญาตมีรูปภาพเพื่อการโฆษณาให้ยื่น ณ สถานที่ ดังต่อไปนี้(๑)รถที่ใช้ในการขนส่งผู้โดยสารในประเภทการขนส่งประจำทางในเขตกรุงเทพมหานครหรือระหว่างจังหวัดที่มีต้นทางหรือปลายทางในเขตกรุงเทพมหานครหรือการขนส่งระหว่างประเทศ ให้ยื่น ณ สำนักการขนส่งผู้โดยสาร กรมการขนส่งทางบก(๒) รถที่ใช้ในการขนส่งผู้โดยสารในประเภทการขนส่งประจำทางในเขตจังหวัดอื่นนอกจากกรุงเทพมหานครให้ยื่น ณ สำนักงานขนส่งจังหวัดที่ออกใบอนุญาต(๓)รถที่ใช้ในการขนส่งผู้โดยสารในประเภทการขนส่งประจำทางระหว่างจังหวัดที่มีทั้งต้นทางและปลายทางในเขตจังหวัดอื่นนอกจากกรุงเทพมหานครให้ยื่น ณ สำนักงานขนส่งจังหวัดที่เป็นต้นทาง(๔) รถที่ใช้ในการขนส่งผู้โดยสารในประเภทการขนส่งไม่ประจำทางซึ่งผู้ได้รับใบอนุญาตประกอบการขนส่งมีภูมิลำเนาในเขตกรุงเทพมหานคร ให้ยื่น ณสำนักการขนส่งผู้โดยสาร กรมการขนส่งทางบก(๕) รถที่ใช้ในการขนส่งผู้โดยสารในประเภทการขนส่งไม่ประจำทางซึ่งผู้ได้รับใบอนุญาตประกอบการขนส่งมีภูมิลำเนาในเขตจังหวัดอื่นนอกจากกรุงเทพมหานครให้ยื่น ณ สำนักงานขนส่งจังหวัดที่ออกใบอนุญาตข้อ ๑๘ การพิจารณาอนุญาตให้มีรูปภาพเพื่อการโฆษณาให้เป็นอำนาจหน้าที่ของหน่วยงาน ดังต่อไปนี้(๑) กรณียื่นขอ ณ สำนักการขนส่งผู้โดยสาร กรมการขนส่งทางบกให้ผู้อำนวยการสำนักการขนส่งผู้โดยสารหรือบุคคลผู้ได้รับมอบหมายเป็นผู้พิจารณาอนุญาต(๒) กรณียื่นขอ ณ สำนักงานขนส่งจังหวัด ให้ขนส่งจังหวัดหรือบุคคลผู้ได้รับมอบหมายเป็นผู้พิจารณาอนุญาตข้อ ๑๙ ผู้ได้รับใบอนุญาตประกอบการขนส่งที่ได้รับอนุญาตให้มีรูปภาพเพื่อการโฆษณาต้องจัดให้มีสำเนาหนังสือแจ้งผลการได้รับอนุญาตจากกรมการขนส่งทางบกหรือสำนักงานขนส่งจังหวัด แล้วแต่กรณีพร้อมด้วยภาพถ่ายที่เป็นภาพสีของรูปภาพเพื่อการโฆษณาที่ได้รับอนุญาตประจำไว้ที่รถ เพื่อให้สามารถตรวจสอบได้และต้องจัดให้มีข้อความแสดงการได้รับอนุญาตไว้บริเวณมุมขวาด้านล่างของรูปภาพเพื่อการโฆษณานั้นเป็นตัวอักษรและตัวเลขสีดำขนาดความสูงไม่น้อยกว่า ๑ เซนติเมตร พื้นสีขาว ดังนี้อนุญาตตามหนังสือกรมการขนส่งทางบก/สำนักงานขนส่งจังหวัดที่ /.. ลงวันที่ ตั้งแต่วันที่ ถึงวันที่ข้อ ๒๐ เมื่อครบกำหนดตามที่ได้รับอนุญาตให้มีรูปภาพเพื่อการโฆษณาแล้วผู้ได้รับใบอนุญาตประกอบการขนส่งต้องดำเนินการนำรูปภาพเพื่อการโฆษณาออกจากตัวถังรถและต้องทำให้ตัวถังรถเป็นดังเดิมเช่นเดียวกับในขณะที่ยังมิได้ติดรูปภาพเพื่อการโฆษณาข้อ ๒๑ รถที่ใช้ในการขนส่งผู้โดยสารในประเภทการขนส่งส่วนบุคคลรถที่ใช้ในการขนส่งสัตว์หรือสิ่งของในประเภทการขนส่งไม่ประจำทางและในประเภทการขนส่งส่วนบุคคลรถที่ใช้ในการขนส่งสัตว์หรือสิ่งของที่ใช้ในการประกอบการขนส่งระหว่างประเทศในประเภทการขนส่งไม่ประจำทางและในประเภทการขนส่งส่วนบุคคลอาจจัดให้มีรูปภาพเพื่อการโฆษณาในตำแหน่งที่เหมาะสมตามสมควร แต่รูปภาพเพื่อการโฆษณานั้นจะต้องไม่มีลักษณะตามที่กำหนดไว้ในข้อ๔ และข้อ ๕ ของประกาศนี้บทเฉพาะกาล ข้อ ๒๒ รถที่ใช้ในการขนส่งผู้โดยสารในประเภทการขนส่งประจำทางและในประเภทการขนส่งไม่ประจำทางที่มีรูปภาพเพื่อการโฆษณาอยู่ก่อนวันที่ประกาศนี้ใช้บังคับและแตกต่างไปจากข้อกำหนดในประกาศนี้ ให้มีได้ต่อไปจนกว่าจะสิ้นกำหนดระยะเวลาการให้ความเห็นชอบแต่ทั้งนี้ต้องไม่เกินกำหนดสองปีนับแต่วันที่ประกาศนี้ใช้บังคับข้อ ๒๓[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปประกาศณ วันที่ ๑๐ กุมภาพันธ์ พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบกปริยานุช/ผู้จัดทำ๑๔ มีนาคม ๒๕๕๕ปณตภร/ผู้ตรวจ๑๕ มีนาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๔๘ ง/หน้า ๑๘/๑๒ มีนาคม ๒๕๕๕